**Hei kotitalousopettaja!**

MTK:n suosittu Kokkaa kotimaista -kampanja jatkuu syksyllä 2024. Kotimaista kokataan 8.-luokan valinnaisen kotitalouden ryhmien kanssa. MTK ry tarjoaa käyttöönne Kokkaa kotimaista -ruokakasvatusmallin, joka tukee yläkoulun kotitalousopettajaa opetussuunnitelman toteuttamisessa.

Kampanjaan osallistuville kouluille paikallinen MTK-yhdistys toimittaa reseptit pääruokaan ja jälkiruokaan sekä herkulliset kotimaiset raaka-aineet ruokien valmistamiseen. Voitte valita kahdesta erilaisesta pääruokavaihtoehdosta. Oppilaille on tarjolla painettu reseptivihkonen, ja opettajan materiaali löytyy sähköisenä osoitteesta: [**https://moodle.msl.fi/course/view.php?id=181**](https://moodle.msl.fi/course/view.php?id=181)

**Ruokakassit, niiden toimitus ja reseptimateriaalit ovat kouluille maksuttomia. Kampanjamateriaalit tarjoaa MTK ry, mukana ei ole kaupallisia kumppaneita. Kampanjaan on mahdollista osallistua syyslukukaudella 2024, ja kevätlukukaudella helmikuun loppuun, 28.2.2025 saakka.**

**Tietoa Kokkaa kotimaista -opetusmateriaalista**

Olemme laatineet tämän opetusmateriaalin yläkoulun kotitalouden opetukseen siten, että se sopii 90 minuutin oppitunnin mittaan. Oppitunnin alkuun on koostettu teoriaosuus suomalaisesta ruuantuotannosta. Materiaalia on runsaasti, ja toki koululla voitte jakaa sen käsittelyn useammalle oppitunnille. Teorian jälkeen voittekin sitten keskittyä ruuan valmistamiseen ja herkutteluun! Olemme myös tehneet lyhyen Kahoot-visan opiskelluista asioista. Tietovisan voi tehdä myös vaikka sillä aikaa, kun ruoka valmistuu uunissa. Uutena materiaalina käytössänne on kepeä Ruokarunous- tehtäväkortti.

**Jos päätät osallistua oppilaidesi kanssa kampanjaan, vastaa seuraaviin kysymyksiin:**

Kuinka monta 8. luokan valinnaisaineryhmää (16 oppilasta / valinnaisaineryhmä) koulustanne osallistuu Kokkaa kotimaista -ruokakasvatusmallin toteuttamiseen:\_\_\_\_\_\_\_

* Kuinka moni pienryhmä (4 oppilasta / pienryhmä) valitsee pääruokavaihtoehdon   
  Vaihtoehto 1. Naudan ulkofileepihvi, tomaattiyrttisalsaa ja paahdettuja juureksia \_\_\_\_
* Kuinka moni pienryhmä (4 oppilasta / pienryhmä) valitsee pääruokavaihtoehdon  
  Vaihtoehto 2. Leipäjuustoa pinaattikastikkeessa, omenacoleslaw ja ateriajyviä \_\_\_
* Jälkiruoka on kaikille sama, Muffinssipannarit, vadelma-kardemummahilloa ja smetanavaahtoa
* Minä päivänä ja kellonaikana ruokakassit toimitetaan:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Mihin osoitteeseen ruokakassit toimitetaan:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Annan mielelläni lisätietoa kaikkiin kampanjaa koskeviin kysymyksiin! Minulle voi soittaa numeroon xxxxx tai laittaa sähköpostia osoitteeseen xxxxx.

Ystävällisin terveisin

Tarja Talonpoika, MTK Mämmilä